
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 92 

20 Ιανουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των όρων και της διαδικασίας της με¬ 
σολάβησης του Συνηγόρου του Καταναλωτή στο 

πλαίσιο του Ν. 4224/2013 (Α'288). 1 

Καθορισμός των απαιτουμένων δικαιολογητικών, κα¬ 
θώς και των ειδικότερων τεχνικών και λεπτομερεια¬ 
κών κριτηρίων για τον χαρακτηρισμό επαγγελματι¬ 
κού ή ιδιωτικού πλοίου αναψυχής ως παραδοσιακού 


και κάθε άλλου σχετικού θέματος. 2 

ΑΠΟΦΑΣΕΙ Σ 

Αριθμ. 5921 (1) 


Καθορισμός των όρων και της διαδικασίας της μεσολά¬ 
βησης του Συνηγόρου του Καταναλωτή στο πλαίσιο 
του Ν. 4224/2013 (Α' 288) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 3 του Ν. 4224/2013 «Κυβερνητι¬ 
κό Συμβούλιο Διαχείρισης Ιδιωτικού Χρέους, Ελληνικό 
Επενδυτικό Ταμείο Αξιοποίησης Περιουσίας του Δημο¬ 
σίου και άλλες επείγουσες διατάξεις» (Α' 288), 
β) του Ν. 3297/2004 «Συνήγορος του Καταναλωτή- 
Ρύθμιση θεμάτων Υπουργείου Ανάπτυξης και άλλες 
διατάξεις» (Α' 259/), όπως ισχύει, 
γ) του π.δ. 55/2014 «Κανονισμός Εσωτερικής Λειτουρ¬ 
γίας της Ανεξάρτητης Αρχής "Συνήγορος του Κατανα¬ 
λωτή”» (Α' 91), 

δ) της Απόφασης της Επιτροπής Πιστωτικών και 
Ασφαλιστικών Θεμάτων (ΕΠΑΘ) (Συνεδρίαση 116/Θέμα 
1 της 25-8-2014) της Τράπεζας της Ελλάδος «Θέσπιση 
του Κώδικα Δεοντολογίας του Ν. 4224/2013» (Β' 2289). 

2. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε ότι: 


Αρθρο 1 

Σκοπός 

Σκοπός της παρούσας απόφασης είναι ο καθορισμός 
των όρων και των προϋποθέσεων της διαμεσολάβη- 
σης του Συνηγόρου του Καταναλωτή μεταξύ δανει¬ 
στών και οφειλετών κατ’ εφαρμογή των διατάξεων του 
Ν. 4224/2013 και της Απόφασης της Τράπεζας της Ελ¬ 
λάδος για τον Κώδικα Δεοντολογίας του Ν. 4224/2013. 

Αρθρο 2 

Αρμοδιότητα Συνηγόρου του Καταναλωτή 

Ο Συνήγορος του Καταναλωτή, στο πλαίσιο των αρ¬ 
μοδιοτήτων του, διαμεσολαβεί εξωδικαστικά για τη 
συμβιβαστική και μόνο διευθέτηση της διαφοράς με¬ 
ταξύ δανειστών και οφειλετών για τη ρύθμιση των μη 
εξυπηρετούμενων δανείων τους στο πλαίσιο του Κώδικα 
Δεοντολογίας του Ν. 4224/2013. Η αρμοδιότητα του Συ¬ 
νηγόρου του Καταναλωτή αρχίζει μετά την υπαγωγή 
των οφειλετών στη Διαδικασία Επίλυσης Καθυστερήσε¬ 
ων (Δ.Ε.Κ.) του κεφαλαίου ΣΤ' του Κώδικα Δεοντολογίας 
του Ν. 4224/2013. 

Άρθρο 3 

Προϋποθέσεις υποβολής αίτησης 

1. Λόγω του διαμεσολαβητικού ρόλου της Αρχής, η 
υποβολή αίτησης εξωδικαστικής επίλυσης της διαφοράς 
στο «Συνήγορο του Καταναλωτή» προϋποθέτει την έγ¬ 
γραφη διαπίστωση της αποτυχίας ρύθμισης της οφειλής 
στο πλαίσιο του Κώδικα Καταναλωτικής Δεοντολογίας. 
Η τρίμηνη προθεσμία του άρθρου 4 του Ν. 3297/2004 για 
την προσφυγή στο Συνήγορο του Καταναλωτή αρχίζει, 
κατά περίπτωση, από: 

α) την επί αποδείξει έγγραφη ενημέρωση του οφει¬ 
λέτη από το δανειστή ότι κρίθηκε «μη συνεργάσιμος», 

β) την άπρακτη παρέλευση της προθεσμίας υπαγωγής 
στη Διαδικασία Εξέτασης Ενστάσεων (Δ.Ε.Ε.) του κεφα¬ 
λαίου ΣΤ του Κώδικα Δεοντολογίας του Ν. 4224/2013 ή 
ολοκλήρωσης της Διαδικασίας αυτής. 

γ) την κοινοποίηση στον οφειλέτη της απόφασης επί 
της ενστάσεως. 

2. Η διαμεσολάβηση του «Συνηγόρου του Καταναλωτή» 
πραγματοποιείται, κατά τα λοιπά, με τους όρους και τη 
διαδικασία που καθορίζονται στο Ν. 3297/2004 (Α' 259), 
όπως ισχύει, και στο π.δ. 55/2014 (Α'91). 

Αρθρο 4 

Υποχρεώσεις των Μερών 

Τα εμπλεκόμενα μέρη υποχρεούνται να προσκομί¬ 
ζουν όλα τα απαραίτητα στοιχεία για να είναι δυνατή 
η διαμεσολάβηση του Συνηγόρου του Καταναλωτή στο 
πλαίσιο εφαρμογής του Ν. 4224/2013. 

Αρθρο 5 
Έναρξη ισχύος 

Η ισχύς της παρούσης άρχεται από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2015 

ΟΙ ΥΠΟΥΡΓΟΙ 

ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΚΙΚΑΣ ΧΑΡΔΟΥΒΕΛΗΣ ΚΩΝΣΤΑΝΤΙΝΟΣ ΣΚΡΕΚΑΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 4200/08/15 (2) 

Καθορισμός των απαιτουμένων δικαιολογητικών, καθώς 
και των ειδικότερων τεχνικών και λεπτομερειακών 
κριτηρίων για τον χαρακτηρισμό επαγγελματικού ή 
ιδιωτικού πλοίου αναψυχής ως παραδοσιακού και 
κάθε άλλου σχετικού θέματος. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις : 

α. της παραγράφου 2 του άρθρου 1 του Ν. 4256/2014 
«Τουριστικά πλοία και άλλες διατάξεις» (Α' 92), όπως 
ισχύει, 

β. του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει, 

γ. του άρθρου 5 του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α' 149) και το άρθρο 3 του π.δ. 98/2012 (Α' 160), 

δ. του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153), 

ε. του π.δ. 103/2014 «Οργανισμός Υπουργείου Ναυτιλίας 
και Αιγαίου» (Α' 170), 

στ. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98). 

2. Την «Χάρτα της Βαρκελώνης» της 28ης Σεπτεμβρί¬ 
ου 2002 για τη συντήρηση και αποκατάσταση των εν 
ενεργεία παραδοσιακών σκαφών. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

1. Τα κριτήρια για τον χαρακτηρισμό επαγγελματικού 
ή ιδιωτικού πλοίου αναψυχής ως παραδοσιακού καθο¬ 
ρίζονται ως εξής: 


α. Να έχει ναυπηγηθεί, ανεξάρτητα από το χρόνο και 
τη μέθοδο κατασκευής του, σύμφωνα με τα χαρακτη¬ 
ριστικά στοιχεία ενός από τους τεκμηριωμένους, στην 
ελληνική και διεθνή βιβλιογραφία, τύπους ελληνικών και 
ευρωπαϊκών παραδοσιακών σκαφών. 

β. Να έχει κατασκευαστεί, ανεξάρτητα από το χρόνο 
και τη μέθοδο κατασκευής, κατά το μεγαλύτερο μέ¬ 
ρος του και, ειδικότερα, η βασική κατασκευή του που 
συμπεριλαμβάνει τη γάστρα μετά των φρακτών και 
ενισχύσεών της, το κατάστρωμα, τις υπερκατασκευές 
και τους ιστούς, εφόσον υπάρχουν, με υλικά που χρη¬ 
σιμοποιούνται στην ελληνική και ευρωπαϊκή παραδοσι¬ 
ακή ναυπηγική, με εξαίρεση τα υλικά των εσωτερικών 
επενδύσεων και διαμορφώσεων που δεν αλλοιώνουν 
την όψη του σκάφους, τα οποία επιτρέπεται να είναι 
διαφορετικά. Σε κάθε περίπτωση επιτρέπεται να το¬ 
ποθετούνται επί του σκάφους διατάξεις, συστήματα, 
υλικά και εξοπλισμός διαφορετικά από τα ανωτέρω, 
εφόσον επιβάλλεται από τις απαιτήσεις συμμόρφωσης 
του σκάφους με τις εκάστοτε ισχύουσες διατάξεις της 
νομοθεσίας περί ναυτικής ασφάλειας, ασφάλειας ναυ¬ 
σιπλοΐας, πρόληψης ρύπανσης και ενδιαίτησης. 

γ. Εφόσον φέρει ιστιοφορία, πρέπει να τεκμηριώνεται 
από την ελληνική και διεθνή βιβλιογραφία ότι η ιστιο- 
φορία που φέρει ανταποκρίνεται στα είδη ιστιοφορίας 
που έφερε ο συγκεκριμένος τύπος σκάφους σύμφωνα με 
την ελληνική και ευρωπαϊκή ναυπηγική παράδοση, ενώ 
το μέγεθος των υπερκατασκευών πρέπει να διατηρεί 
αναλογίες που δεν παρεμποδίζουν την λειτουργία της. 

δ. Το ολικό μήκος του σκάφους να μετριέται από το 
σημείο τομής της γραμμής του καταστρώματος, όπως 
αυτό ορίζεται από τους ισχύοντες κανονισμούς που 
αφορούν τα θέματα γραμμής φόρτωσης των πλοίων, 
ή της νοητής προέκτασής της με την εσωτερική όψη 
της στείρας (κόρακος) μέχρι το σημείο τομής της με 
την εσωτερική όψη του ποδοστήματος ή του καθρέπτη 
(παπαδιάς), παράλληλα προς την ίσαλο σχεδίασης. 

2. Λαμβανομένων υπόψη των κριτηρίων της παρα¬ 
γράφου 1, ως παραδοσιακά πλοία νοούνται, ιδίως, οι 
ακόλουθοι τύποι παραδοσιακών πλοίων: τρεχαντήρι, 
τσερνίκι, βαρκαλάς, υδραίικος βαρκαλάς, γαΐτα, κορίτα 
(μικρή γάΐτα), χανιώτικη γάΐτα, καραβόσκαρο, αιγυπτιακό 
καραβόσκαρο, πέραμα, περαματάκι Καλλονής, λίμπερ- 
τυ, λέμβος (σκάφη), συμιακή σκάφη, γα(ν)τζάο, μπότης 
(κούτουλο), μούλος, παπαδιά, τάκος, πριάρι, γούτσος, 
πλάβα, σκάφος δυτών (βουτηχτάδικο), πάσαρι, γυαλά¬ 
δικο, πλάκα, φρεγάτα, φρεγαντίνι, μαρτήγος (μαρτη- 
γάνα), μύστικο, σεμπέκ, ζάμπεκο, τσαμπέκο, γαλιότα, 
φούστα, καραβέλα, γαλιόνι, καράκα, γαλέρα, γαλεάσ- 
σα, κιρλαγίτσι, οΙίρρθΓ, ταρτάνα, τραμπάκολο, μπαρκέτο, 
σκιεράτσα, σαχίνι, μαρσιλιάνα, πιελέγκο, πίγκος, ραγιά- 
δο (ραζοβάσελο), σακτούρα (σαχτούρι), σαΐτα (σάικα), 
σλουπ (εΐοορ), γαυλίς (μπρατσέρα), κέρκουρος (κότερο 
μπούμα), σακκολαίφη (σακολέβα, μπελλού α λα μαλτέ- 
ζα), δρόμων (κορβέτο), νάβα, δρόμων ημιολικός (μπάρκο 
μπέστια), πολάκ(κ)α, βριγαντίνο, βρίκιον (μπρίκι, πόρων), 
βρικογόλετο, ημιολία (σκούνα), μυοπάρων (γολέτα), επι- 
δρομίς (λόβερ), λιβυρνίς (μπομπάρδα), γαυλολιβυρνίς 
(μπομπάρδα σαμπατιέρα), γαβάρα (μυοδρόμων), λεύκα, 
γκαφ, λατίνι, πένα, ψάθα (διψίαθος). 

3. Σκάφος χαρακτηρισμένο ως νεότερο κινητό μνημείο 
από τις αρμόδιες Υπηρεσίες του Υπουργείου Πολιτισμού 

και Αθλητισμού σύμφωνα με το Ν. 3028/2002 (Α' 153), 
λόγω του τεχνικού, εθνολογικού και λαογραφικού ενδια¬ 
φέροντος του ως δείγμα της νεότερης ξυλοναυπηγικής 
τέχνης του ελλαδικού χώρου, χαρακτηρίζεται «παρα¬ 
δοσιακό» εφόσον συμμορφώνεται με τα προβλεπόμενα 
στην παράγραφο 1. 

Αρθρο 2 

1. Επαγγελματικό ή ιδιωτικό πλοίο χαρακτηρίζεται με 
απόφαση του Προϊσταμένου της Διεύθυνσης Μελετών 
και Κατασκευών Πλοίων (ΔΙΜΕΚΑΠ) του Κλάδου Ελέγ¬ 
χου Πλοίων του Υπουργείου Ναυτιλίας και Αιγαίου ως 
«Παραδοσιακό Κατηγορίας 1» εφόσον πληροί τα κριτή¬ 
ρια της παραγράφου 1 του άρθρου 1, και ως «Παραδο¬ 
σιακό Κατηγορίας 2» εφόσον πέραν αυτών έχει κατα¬ 
σκευαστεί εξολοκλήρου με κατάλληλη παραδοσιακή 
μέθοδο ναυπήγησης, συμπεριλαμβανομένων και των 
εσωτερικών επενδύσεων και διαμορφώσεων, με υλικά 
ίδια με αυτά που χρησιμοποιούνταν στην παραδοσια¬ 
κή ναυπηγική για την κατασκευή του συγκεκριμένου 
τύπου σκάφους. Επίσης, ως «Παραδοσιακό Κατηγορίας 
2» χαρακτηρίζεται και κάθε επαγγελματικό ή ιδιωτικό 
πλοίο που εμπίπτει στις διατάξεις της παραγράφου 3 
του άρθρου 1. 

2. α. Για τον ως άνω χαρακτηρισμό διενεργείται επι¬ 
τόπιος έλεγχος και εξέταση των στοιχείων τεκμηρίω¬ 
σης τα οποία αναφέρονται στις υποπεριπτώσεις (ββ) 
και (γγ) της περίπτωσης γ και στην περίπτωση δ και 
εκδίδεται βεβαίωση χαρακτηρισμού του πλοίου ως πα¬ 
ραδοσιακού, σύμφωνα με το υπόδειγμα βεβαίωσης που 
επισυνάπτεται ως Παράρτημα στην παρούσα απόφαση 
και αποτελεί αναπόσπαστο μέρος αυτής. Η βεβαίωση 
ισχύει για πέντε (05) έτη και ανανεώνεται μετά από 
επιτόπιο έλεγχο, προκειμένου να διαπιστωθεί ότι δεν 
έχουν επέλθει, κατά παρέκκλιση των οριζομένων στην 
παρούσα, τροποποιήσεις στην κατασκευή του. 

β. Ο επιτόπιος έλεγχος διενεργείται από τριμελή ομά¬ 
δα ελεγκτών η οποία ορίζεται από τον Προϊστάμενο 
της ΔΙΜΕΚΑΠ. Την ανωτέρω ομάδα ελεγκτών μπορεί 
να υποστηρίζει στο έργο της, με συμβουλευτικό ρόλο, 
εκπρόσωπος επισήμως αναγνωρισμένων συλλόγων ή 
συνδέσμων ή ενώσεων παραδοσιακών σκαφών, ναυτικών 
μουσείων ή λοιπών φορέων σχετικών με τα παραδοσια¬ 
κά σκάφη και τη ναυτική παράδοση, ο οποίος ορίζεται 
με απόφαση του ως άνω Προϊσταμένου. 

γ. Γ ια τον χαρακτηρισμό πλοίου ως «Παραδοσιακό Κα¬ 
τηγορίας 1» υποβάλλονται στη ΔΙΜΕΚΑΠ τα ακόλουθα: 

αα) Αίτηση του πλοιοκτήτη 

ββ) Φωτογραφίες όψεων του πλοίου και περιγραφή 
της κατασκευής του, σχέδια ή φωτογραφίες του συ¬ 
γκεκριμένου τύπου σκάφους και της ιστιοφορίας του 
-εφόσον φέρει-, όπως αυτά απαντώνται στην ελληνική 
και διεθνή βιβλιογραφία καθώς και σχέδια γενικής δι¬ 
άταξης και κατασκευής του συγκεκριμένου σκάφους, 
υπογεγραμμένα, κατά τις κείμενες διατάξεις, από δι¬ 
πλωματούχο ή πτυχιούχο ναυπηγό ή εξουσιοδοτημένο 
Οργανισμό (νηογνώμονα). 

γγ) Ευκρινή αντίγραφα του πιστοποιητικού καταμέ¬ 
τρησης χωρητικότητας και του εγγράφου εθνικότητας 
του πλοίου ή της άδειας εκτέλεσης πλόων αντίστοιχα. 


δ. Για τον χαρακτηρισμό πλοίου ως «Παραδοσιακό 
Κατηγορίας 2» υποβάλλεται κατά περίπτωση στη ΔΙ¬ 
ΜΕΚΑΠ, επιπλέον των δικαιολογητικών της περίπτωσης 
γ, είτε αντίγραφο της απόφασης με την οποία αυτό 
χαρακτηρίζεται ως νεότερο κινητό μνημείο είτε τεκμη¬ 
ριωμένη περιγραφή της παραδοσιακής μεθόδου ναυπή¬ 
γησης του σκάφους, υπογεγραμμένη, κατά τις κείμενες 
διατάξεις, από διπλωματούχο ή πτυχιούχο, ναυπηγό ή 
εξουσιοδοτημένο Οργανισμό (νηογνώμονα). 

3. Ενστάσεις επί αποφάσεων περί μη αποδοχής χαρα¬ 
κτηρισμού πλοίων ως παραδοσιακών εξετάζονται από 
πενταμελή άμισθη επιτροπή που συγκροτείται με από¬ 
φαση του Γ ενικού Γ ραμματέα του Υπουργείου Ναυτιλίας 
και Αιγαίου, στην οποία συμμετέχουν ο Προϊστάμενος 
του Κλάδου Ελέγχου Πλοίων του ΥΝΑ, ως πρόεδρος, 
ο Προϊστάμενος της ΔΙΜΕΚΑΠ, ένας εκπρόσωπος του 
Ναυτικού Επιμελητηρίου της Ελλάδος, ένας εκπρό¬ 
σωπος του Ναυτικού Μουσείου της Ελλάδος και ένας 
εκπρόσωπος του Ινστιτούτου Ιστορίας της Εμπορικής 
Ναυτιλίας. 

Αρθρο 3 

Στοιχεία των σκαφών που έχουν χαρακτηριστεί ως 
«παραδοσιακά», καταχωρούνται σε Μητρώο που τηρεί¬ 
ται από τη ΔΙΜΕΚΑΠ, σε μορφή ηλεκτρονικής βάσης 
δεδομένων, η οποία αναρτάται στην επίσημη ιστοσελίδα 
του Υπουργείου Ναυτιλίας και Αιγαίου. Στα στοιχεία του 
Μητρώου περιλαμβάνονται υποχρεωτικά το όνομα του 
σκάφους και του πλοιοκτήτη, τα στοιχεία εγγραφής 
στο Νηολόγιο ή στο Βιβλίο Εγγραφής Μικρών Σκαφών 
αντίστοιχα, ο τύπος του σκάφους, το είδος της ιστιοφο- 
ρίας (εφόσον φέρει), ο χαρακτηρισμός του («Παραδοσι¬ 
ακό Κατηγορίας 1» ή «Παραδοσιακό Κατηγορίας 2»), το 
ολικό μήκος του σκάφους, το έτος κατασκευής και τα 
στοιχεία (αριθμός πρωτοκόλλου, ημερομηνία κλπ.) της 
βεβαίωσης χαρακτηρισμού που έχει εκδοθεί σύμφωνα 
με τις διατάξεις της παρούσας απόφασης. 

Άρθρο 4 

1. Από την έναρξη ισχύος της παρούσας απόφασης 
καταργείται η αριθμ. 4113.203/01-09-2005 κοινή απόφα¬ 
ση των Υπουργών Ανάπτυξης και Εμπορικής Ναυτιλίας 
(Β' 1281/13-9-2005). 

2. Πλοία τα οποία έχουν χαρακτηριστεί ως παραδοσι¬ 
ακά, σύμφωνα με την ανωτέρω απόφαση, διατηρούν το 
χαρακτηρισμό τους για χρονικό διάστημα όχι ανώτερο 
των πέντε (05) ετών από την έναρξη ισχύος της παρού¬ 
σας. Μετά την παρέλευση της ανωτέρω προθεσμίας τα 
ως άνω πλοία εξακολουθούν να χαρακτηρίζονται ως 
παραδοσιακά εφόσον είναι εφοδιασμένα με τη βεβαί¬ 
ωση του άρθρου 2. 

Άρθρο 5 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιανουάριου 2015 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 



ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΑΙΓΑΙΟΥ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ ΑΚΤΟΦΥΛΑΚΗΣ 
ΚΛΑΔΟΣ ΕΛΕΓΧΟΥ ΠΛΟΙΩΝ 
ΔΙΕΥΘΥΝΣΗ ΜΕΛΕΤΩΝ ΚΑΙ ΚΑΤΑΣΚΕΥΩΝ ΠΛΟΙΩΝ 

Αριθ. Πρωτ.: 

ΒΕΒΑΙΩΣΗ ΧΑΡΑΚΤΗΡΙΣΜΟΥ ΠΛΟΙΟΥ ΩΣ ΠΑΡΑΔΟΣΙΑΚΟ 


Σύμφωνα με τις διατάξεις της υ.α. αρ . (ΦΕΚ ....) κατ' εφαρμογή του άρθρου 1 του ν.4256/2014 

«Τουριστικά πλοία και άλλες διατάξεις» (Α' 92), όπως ισχύει. 


Όνομα 


Λιμένας και αριθμός νηολογίου ή στοιχεία εγγραφής σε 
ΒΕΜΣ 


Ολικό μήκος 

(περ. α', παραγρ. 1, άρθρου 1 του ν. 4256/2014 (Α' 92) 


Έτος κατασκευής 


Τύπος Γάστρας 


Είδος Ιστιοφορίας (εφόσον φέρει) 


Κατηγορία Παραδοσιακού (1 ή 2) 


Αριθμός και έτος έκδοσης ΦΕΚ χαρακτηρισμού του 
σκάφους ως νεότερο κινητό μνημείο, σύμφωνα με τα 
προβλεπόμενα στο ν. 308^/2002 (εφόσον αφορά) 


Αριθμός πρωτοκόλλου και ημερομηνία έκδοσης αρχικής 
βεβαίωσης (εφόσον η παρούσα είναι ανανεωτική) 



1. Με την παρούσα βεβαιώνεται, ότι για το ως άνω πλοίο αναψυχής ελέγχθηκε και διαπιστώθηκε η 

συμμόρφωσή του με τις διατάξεις της υ.α. αρ.(ΦΕΚ ....), "Καθορισμός των απαιτουμένων 

δικαιολογητικών, καθώς και των ειδικότερων τεχνικών και λεπτομερειακών κριτηρίων για τον χαρακτηρισμό 
επαγγελματικού ή ιδιωτικού πλοίου αναψυχής ως παραδοσιακού και κάθε άλλου σχετικού θέματος" για το 
χαρακτηρισμό του ως παραδοσιακό. 

2. Ο ως άνω έλεγχος διενεργήθηκε στ.[Τόπος διενέργειας ελέγχου] την . 

[Ημερομηνία διενέργειας ελέγχου] σύμφωνα με το .[αριθμός πρωτοκόλλου και 

ημερομηνία] πρακτικό ομάδας ελεγκτών. 

Η παρούσα βεβαίωση ισχύει μέχρι : ././.[Ημερομηνία ισχύος] 

Εκδόθηκε στον ΠΕΙΡΑΙΑ την :././.[Ημερομηνία έκδοσης] 

Ο Διευθυντής 

Μελετών και Κατασκευών Πλοίων 
.[Ονοματεπώνυμο] 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

